**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**zákon**

z ... 2021,

**ktorým sa mení a dopĺňa** **zákon č. 355/2007 Z. z. o ochrane, podpore a rozvoji verejného zdravia   
a o zmene a doplnení niektorých zákonov v znení neskorších predpisov a ktorým sa menia   
a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 355/2007 Z. z. o ochrane, podpore a rozvoji verejného zdravia a o zmene   
a doplnení niektorých zákonov v znenízákona č. [140/2008 Z. z.](https://www.slov-lex.sk/pravne-predpisy/SK/ZZ/2008/140/20080501.html), zákona č. [540/2008 Z. z.](https://www.slov-lex.sk/pravne-predpisy/SK/ZZ/2008/540/20081213.html),   
zákona č. [461/2008 Z. z.](https://www.slov-lex.sk/pravne-predpisy/SK/ZZ/2008/461/20090101.html), zákona č. [170/2009 Z. z.](https://www.slov-lex.sk/pravne-predpisy/SK/ZZ/2009/170/20090801.html), zákona č. [67/2010 Z. z.](https://www.slov-lex.sk/pravne-predpisy/SK/ZZ/2010/67/20100401.html), zákona č. [131/2010 Z. z.](https://www.slov-lex.sk/pravne-predpisy/SK/ZZ/2010/131/20110101.html), zákona č. [132/2010 Z. z.](https://www.slov-lex.sk/pravne-predpisy/SK/ZZ/2010/132/20100501.html), zákona č. [136/2010 Z. z.](https://www.slov-lex.sk/pravne-predpisy/SK/ZZ/2010/136/20100601.html), zákona č. [172/2011 Z. z.](https://www.slov-lex.sk/pravne-predpisy/SK/ZZ/2011/172/20110701.html), zákona č. [470/2011 Z. z.](https://www.slov-lex.sk/pravne-predpisy/SK/ZZ/2011/470/20120101.html), zákona č. [306/2012 Z. z.](https://www.slov-lex.sk/pravne-predpisy/SK/ZZ/2012/306/20121015.html), zákona č. [74/2013 Z. z.](https://www.slov-lex.sk/pravne-predpisy/SK/ZZ/2013/74/20130601.html), zákona č. [153/2013 Z. z.](https://www.slov-lex.sk/pravne-predpisy/SK/ZZ/2013/153/20130701.html), zákona č. [204/2014 Z. z.](https://www.slov-lex.sk/pravne-predpisy/SK/ZZ/2014/204/20140801.html), zákona č. [77/2015 Z. z.](https://www.slov-lex.sk/pravne-predpisy/SK/ZZ/2015/77/20150501.html), zákona č. [403/2015 Z. z.](https://www.slov-lex.sk/pravne-predpisy/SK/ZZ/2015/403/20160101.html), zákona č. [91/2016 Z. z.](https://www.slov-lex.sk/pravne-predpisy/SK/ZZ/2016/91/20160701.html), zákona č. [125/2016 Z. z.](https://www.slov-lex.sk/pravne-predpisy/SK/ZZ/2016/125/20160701.html), zákona č. [355/2016 Z. z.](https://www.slov-lex.sk/pravne-predpisy/SK/ZZ/2016/355/20170101.html), zákona č. [40/2017 Z. z.](https://www.slov-lex.sk/pravne-predpisy/SK/ZZ/2017/40/20170301.html), zákona č. [150/2017 Z. z.](https://www.slov-lex.sk/pravne-predpisy/SK/ZZ/2017/150/20171015.html), zákona č. [289/2017 Z. z.](https://www.slov-lex.sk/pravne-predpisy/SK/ZZ/2017/289/20171201.html), zákona č. [292/2017 Z. z.](https://www.slov-lex.sk/pravne-predpisy/SK/ZZ/2017/292/20180101.html), zákona č. [87/2018 Z. z.](https://www.slov-lex.sk/pravne-predpisy/SK/ZZ/2018/87/20180401.html), zákona č. [475/2019 Z. z.](https://www.slov-lex.sk/pravne-predpisy/SK/ZZ/2019/475/20200101.html), zákona č. [69/2020 Z. z.](https://www.slov-lex.sk/pravne-predpisy/SK/ZZ/2020/69/20200406.html), zákona č. [119/2020 Z. z.](https://www.slov-lex.sk/pravne-predpisy/SK/ZZ/2020/119/20200518.html), zákona č. [125/2020 Z. z.](https://www.slov-lex.sk/pravne-predpisy/SK/ZZ/2020/125/20200521.html), zákona č. 198/2020 Z. z., zákona č. [242/2020 Z. z.](https://www.slov-lex.sk/pravne-predpisy/SK/ZZ/2020/242/20200909.html), zákona č. [286/2020 Z. z.](https://www.slov-lex.sk/pravne-predpisy/SK/ZZ/2020/286/20201015.html), zákona č. [318/2020 Z. z.](https://www.slov-lex.sk/pravne-predpisy/SK/ZZ/2020/318/20201113.html), zákona č. [319/2020 Z. z.](https://www.slov-lex.sk/pravne-predpisy/SK/ZZ/2020/319/20201114.html), zákona č. [220/2021 Z. z.](https://www.slov-lex.sk/pravne-predpisy/SK/ZZ/2021/220/20210615.html), zákona č. [252/2021 Z. z.](https://www.slov-lex.sk/pravne-predpisy/SK/ZZ/2021/252/20210630.html) a zákona č. [304/2021 Z. z.](https://www.slov-lex.sk/pravne-predpisy/SK/ZZ/2021/304/20210728.html) sa mení a dopĺňa takto:

1. Za § 12 sa vkladajú § 12a až 12d, ktoré vrátane nadpisov znejú:

**„§ 12a  
Poškodenie očkovaním**

1. Na účely odškodnenia poškodenia zdravia v súvislosti s očkovaním podľa tohto zákona   
   sa za očkovanie považuje očkovanie proti ochoreniu COVID-19.
2. Poškodenie zdravia v súvislosti s očkovaním je očkovaním spôsobené poškodenie na zdraví, ujma súvisiaca s jeho liečením či odstraňovaním jeho následkov alebo smrť. Za poškodenie zdravia v súvislosti s očkovaním sa nepovažuje ujma, ktorá nepresahuje obvyklý rozsah reakcie na očkovanie.
3. Poškodeným očkovaním je osoba, ktorej bolo v dôsledku očkovania spôsobené poškodenie zdravia v súvislosti s očkovaním; ak táto osoba v dôsledku tohto činu zomrela   
   (ďalej len „zomretý“) je to dedič zomretého podľa osobitného predpisu14c)   
   (ďalej len „poškodený“).

**§ 12b  
Uznanie poškodenia zdravia v súvislosti s očkovaním**

Na uznanie poškodenia zdravia v súvislosti s očkovaním postačuje pravdepodobnosť príčinnej súvislosti medzi očkovaním a poškodením zdravia, ak sa poškodenie zdravia prejaví   
v lehote do troch rokov od očkovania a ak sa v konaní o odškodnení poškodenia očkovaním nepreukáže opak.

**§12c**

**Odškodnenie poškodenia zdravia v súvislosti s očkovaním**

1. O odškodnenie môže požiadať poškodený, ktorý je občan Slovenskej republiky,   
   ak k poškodeniu očkovaním došlo na území Slovenskej republiky.
2. Na výpočet odškodnenia, ak ide o poškodenie zdravia v súvislosti s očkovaním,   
   sa primerane použijú ustanovenia osobitného predpisu upravujúceho poskytovanie náhrady za bolesť a náhrady za sťaženie spoločenského uplatnenia;14d) náhradu   
   za sťaženie spoločenského uplatnenia možno zvýšiť.14e) Ak bola poškodením očkovaním spôsobená smrť, poškodený má nárok na vyplatenie odškodnenia v sume stopäťdesiatnásobku minimálnej mzdy14f) platnej v čase, v ktorom mu vznikol nárok  
    na odškodnenie poškodenia zdravia v súvislosti s očkovaním.

**§ 12d  
Konanie o odškodnení poškodenia zdravia v súvislosti s očkovaním**

1. O poskytnutí odškodnenia rozhoduje na základe písomnej žiadosti poškodeného Najvyšší súd Slovenskej republiky. Senát Najvyššieho súdu Slovenskej republiky   
   je v tomto prípade zložený výlučne zo sudcov, ktorí sú členmi lekárskoprávneho kolégia Najvyššieho súdu Slovenskej republiky. O odvolaní účastníka konania rozhoduje   
   Ústavný súd Slovenskej republiky14g). Odškodnenie vypláca ministerstvo z fondu odškodnenia poškodenia zdravia v súvislosti s očkovaním.
2. Žiadosť treba podať Najvyššiemu súdu Slovenskej republiky v lehote do jedného roka   
   odo dňa, keď sa u poškodeného prejavili následky poškodenia očkovaním.   
   Zameškanie lehoty nemožno odpustiť.
3. Poškodený môže žiadosť v lehote podať aj opakovane, ak to odôvodňujú okolnosti výpočtu a poskytnutia odškodnenia.
4. Žiadosť podľa ods. 1 obsahuje meno a priezvisko, dátum narodenia, bydlisko   
   a rodné číslo poškodeného.
5. K žiadosti podľa odseku 1 treba pripojiť
   1. lekársky posudok podľa osobitného predpisu,14h)
   2. rodný list, sobášny list alebo iný doklad preukazujúci nárok na odškodnenie,   
      ak bola očkovaním spôsobená smrť.
6. Účastníkmi konania sú poškodený a ministerstvo.
7. Najvyšší súd Slovenskej republiky konanie zastaví, ak sa žiadosť podala oneskorene,   
   ak ju podala neoprávnená osoba, ak poškodený neodstránil vady žiadosti,   
   ktorých odstránenie Najvyšší súd Slovenskej republiky nariadil a ktoré bránia vecnému vybaveniu žiadosti alebo ak žiadosť bola vzatá späť. Odvolanie proti uzneseniu   
   je prípustné.
8. Ak nedôjde k vybaveniu žiadosti spôsobom uvedeným v ods. 7, doručí Najvyšší súd Slovenskej republiky ministerstvu rovnopis žiadosti. Predseda senátu môže nariadiť ministerstvu, aby sa k obsahu žaloby vyjadrilo v lehote, ktorú zároveň určí.
9. Najvyšší súd Slovenskej republiky môže rozhodnúť o žiadosti bez pojednávania uznesením, ak to účastníci konania zhodne navrhli alebo ak s tým súhlasia. Najvyšší súd Slovenskej republiky môže vyzvať účastníka, aby sa vyjadril k prejednaniu veci   
   bez nariadenia pojednávania do 15 dní od doručenia výzvy. Najvyšší súd Slovenskej republiky môže k výzve pripojiť doložku, že ak sa účastník v určitej lehote nevyjadrí, bude sa predpokladať, že nemá námietky.
10. Ak nedôjde k vybaveniu žaloby spôsobom uvedeným v ods. 9, predvolá Najvyšší súd Slovenskej republiky na pojednávanie účastníkov; naň si môže vyžiadať potrebné podklady, prípadne aj ďalšie písomné vyjadrenia účastníkov. Ak sa účastníci   
    na pojednávanie nedostavia, môže sa vec prejednať v ich neprítomnosti; konanie sa nesmie z tohto dôvodu prerušiť.
11. Najvyšší súd Slovenskej republiky je povinný rozhodnúť rozsudkom o žiadosti   
    do šiestich mesiacov odo dňa jej podania.
12. Proti rozsudku Najvyššieho súdu Slovenskej republiky podľa ods. 11 je prípustné odvolanie, ktoré môže podať účastník konania na Ústavný súd Slovenskej republiky14g) v lehote do dvoch mesiacov odo dňa doručenia rozsudku.
13. Zamestnanci Najvyššieho súdu Slovenskej republiky a Ústavného súdu   
    Slovenskej republiky, ktorí rozhodujú o žiadostiach podľa tohto zákona,   
    sú pri preverovaní skutočností dôležitých pre rozhodnutie o podanej žiadosti oprávnení nahliadať do zdravotnej dokumentácie poškodeného či zomretého alebo požadovať   
    od poskytovateľov zdravotnej starostlivosti súčinnosť pri získavaní informácií,   
    ktoré sú nevyhnutné na rozhodnutie o odškodnení. Poskytovatelia zdravotnej starostlivosti sú povinné poskytnúť túto súčinnosť.

**§ 12e  
Fond odškodnenia poškodenia zdravia v súvislosti s očkovaním**

1. Zriaďuje sa fond odškodnenia poškodenia zdravia v súvislosti s očkovaním   
   (ďalej len „fond“).
2. Fond nie je právnická osoba.
3. Tvorbu fondu a nakladanie s  finančnými prostriedkami tohto fondu nad rámec zákona upraví štatút fondu, ktorý schvaľuje ministerstvo.
4. Fond sústreďuje peňažné príspevky (ďalej len „príspevky“) distribútorov vakcín   
   proti ochoreniu COVID-19 na území Slovenskej republiky. Vlastníkom finančných prostriedkov vo fonde je ministerstvo.
5. Distribútori vakcín proti ochoreniu COVID-19 sú povinní odvádzať do fondu za každú dávku vakcíny dovezenú na územie Slovenskej republiky príspevok vo výške   
   1% z minimálnej mzdy14f) platnej v čase tohto dovozu. Príspevok podľa prvej vety môže ministerstvo zvýšiť podľa aktuálnej situácie v súvislosti s poškodením zdravia očkovaním proti ochoreniu COVID-19 na území Slovenskej republiky.
6. Ministerstvo je oprávnené použiť finančné prostriedky fondu len na účel, na ktorý fond zriadený.
7. Ministerstvo vykonáva činnosti spojené so správou a použitím peňažných prostriedkov fondu podľa pravidiel určených v štatúte fondu.

Poznámky pod čiarou k odkazom 14c, 14d, 14e, 14f, 14g znejú:

„14c) § 460 až § 487 zákona č. 40/1964 Zb. Občiansky zákonník v znení neskorších predpisov.

14d) Zákon č. 437/2004 Z. z. o náhrade za bolesť a o náhrade za sťaženie spoločenského uplatnenia a o zmene a doplnení zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne   
a o zriaďovaní rezortných, odvetvových, podnikových a občianskych zdravotných poisťovní   
v znení neskorších predpisov.

14e) § 5 ods. 5 zákona č. 437/2004 Z. z. o náhrade za bolesť a o náhrade za sťaženie spoločenského uplatnenia a o zmene a doplnení zákona Národnej rady Slovenskej republiky č. 273/1994 Z. z.   
o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.

14f) Zákon č. 663/2007 Z. z. o minimálnej mzde v znení neskorších predpisov.

14g) § 241a až 241d zákona č. 314/2018 Z. z. o Ústavnom súde Slovenskej republiky a o zmene   
a doplnení niektorých zákonov v znení neskorších predpisov.

14h) § 7 zákona č. 437/2004 Z. z. o náhrade za bolesť a o náhrade za sťaženie spoločenského uplatnenia a o zmene a doplnení zákona Národnej rady Slovenskej republiky č. 273/1994 Z. z.   
o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.

**Čl. II**

Zákon č. 757/2004 Z. z. o súdoch a o zmene a doplnení niektorých zákonov v znení   
zákona č. [300/2005 Z. z.](https://www.slov-lex.sk/pravne-predpisy/SK/ZZ/2005/300/20060101.html), zákona č. [473/2005 Z. z.](https://www.slov-lex.sk/pravne-predpisy/SK/ZZ/2005/473/20060101.html), zákona č. [570/2005 Z. z.](https://www.slov-lex.sk/pravne-predpisy/SK/ZZ/2005/570/20060101.html),   
zákona č. [517/2008 Z. z.](https://www.slov-lex.sk/pravne-predpisy/SK/ZZ/2008/517/20090101.html), zákona č. [59/2009 Z. z.](https://www.slov-lex.sk/pravne-predpisy/SK/ZZ/2009/59/20090401.html), zákona č. [290/2009 Z. z.](https://www.slov-lex.sk/pravne-predpisy/SK/ZZ/2009/290/20090717.html), zákona č. [291/2009 Z. z.](https://www.slov-lex.sk/pravne-predpisy/SK/ZZ/2009/291/20090717.html), zákona č. [318/2009 Z. z.](https://www.slov-lex.sk/pravne-predpisy/SK/ZZ/2009/318/20090901.html), zákona č. [400/2009 Z. z.](https://www.slov-lex.sk/pravne-predpisy/SK/ZZ/2009/400/20091101.html), zákona č. [33/2011 Z. z.](https://www.slov-lex.sk/pravne-predpisy/SK/ZZ/2011/33/20110501.html), zákona č. [192/2011 Z. z.](https://www.slov-lex.sk/pravne-predpisy/SK/ZZ/2011/192/20110801.html), zákona č. [467/2011 Z. z.](https://www.slov-lex.sk/pravne-predpisy/SK/ZZ/2011/467/20120101.html), zákona č. [335/2012 Z. z.](https://www.slov-lex.sk/pravne-predpisy/SK/ZZ/2012/335/20130101.html), zákona č. [195/2014 Z. z.](https://www.slov-lex.sk/pravne-predpisy/SK/ZZ/2014/195/20140901.html),   
zákona č. [322/2014 Z. z.](https://www.slov-lex.sk/pravne-predpisy/SK/ZZ/2014/322/20141201.html), zákona č. [87/2015 Z. z.](https://www.slov-lex.sk/pravne-predpisy/SK/ZZ/2015/87/20160101.html), zákona č. [125/2016 Z. z.](https://www.slov-lex.sk/pravne-predpisy/SK/ZZ/2016/125/20160701.html), zákona č. [301/2016 Z. z.](https://www.slov-lex.sk/pravne-predpisy/SK/ZZ/2016/301/20161115.html), zákona č. [2/2017 Z. z.](https://www.slov-lex.sk/pravne-predpisy/SK/ZZ/2017/2/20170201.html), zákona č. [152/2017 Z. z.](https://www.slov-lex.sk/pravne-predpisy/SK/ZZ/2017/152/20170701.html), zákona č. [18/2018 Z. z.](https://www.slov-lex.sk/pravne-predpisy/SK/ZZ/2018/18/20180525.html), zákona č. [275/2018 Z. z.](https://www.slov-lex.sk/pravne-predpisy/SK/ZZ/2018/275/20181002.html), zákona č. [282/2019 Z. z.](https://www.slov-lex.sk/pravne-predpisy/SK/ZZ/2019/282/20191015.html), zákona č. [62/2020 Z. z.](https://www.slov-lex.sk/pravne-predpisy/SK/ZZ/2020/62/20200327.html) a zákona č. [423/2020 Z. z.](https://www.slov-lex.sk/pravne-predpisy/SK/ZZ/2020/423/20210101.html) sa mení a dopĺňa takto:

1. V § 21 ods. 1 prvá veta znie: „Na najvyššom súde sa zriaďuje občianskoprávne kolégium, trestnoprávne kolégium, obchodnoprávne kolégium a lekárskoprávne kolégium.“.

**Čl. III**

Zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. [413/2019 Z. z.](https://www.slov-lex.sk/pravne-predpisy/SK/ZZ/2019/413/20200501.html), zákona č. [415/2020 Z. z.](https://www.slov-lex.sk/pravne-predpisy/SK/ZZ/2020/415/20201229.html) a zákona č. [423/2020 Z. z.](https://www.slov-lex.sk/pravne-predpisy/SK/ZZ/2020/423/20210101.html)   
sa mení a dopĺňa takto:

1. Za § 241 sa vkladajú § 241a až 241d, ktoré vrátane nadpisov znejú:

**„DVADSIATATRETIA HLAVA**

**KONANIE O ODVOLANÍ PROTI ROZHODNUTIU   
O ODŠKODNENÍ POŠKODENIA ZDRAVIA V SÚVISLOSTI S OČKOVANÍM**

**§ 241a  
Procesná legitimácia na podanie odvolania**

Odvolanie podľa osobitného predpisu13) môže podať poškodený očkovaním alebo Ministerstvo zdravotníctva Slovenskej republiky, ako účastníci konania o odškodnení poškodenia zdravia v súvislosti s očkovaním podľa osobitného predpisu13).

**§ 241b**   
**Účastníci konania**

Účastníkom konania je poškodený očkovaním, a Ministerstvo zdravotníctva   
Slovenskej republiky, ako účastníci konania o odškodnení poškodenia zdravia v súvislosti   
s očkovaním podľa osobitného predpisu13).

**§ 241c**   
**Rozhodovanie**

V konaní o odvolaní proti rozhodnutiu o odškodnení poškodenia zdravia v súvislosti   
s očkovaním sa primerane použijú ustanovenia šiestej hlavy piatej časti tohto zákona.   
Ústavný súd Slovenskej republiky je povinný rozhodnúť rozsudkom o odvolaní do šiestich mesiacov odo dňa jeho podania.

**§ 241d**   
**Doručovanie**

Rozhodnutie ústavného súdu sa doručuje účastníkom konania.“.

Poznámka pod čiarou k odkazu 13 znie:

„13) § 12d zákona č. 355/2007 Z. z. o ochrane, podpore a rozvoji verejného zdravia a o zmene   
a doplnení niektorých zákonov v znení neskorších predpisov.

**Čl. IV**

Tento zákon nadobúda účinnosť pätnástym dňom po jeho vyhlásení v Zbierke zákonov.